
BTK hallgatók tájékozottsága a mentális egészség területén

Kulcsszavak: mentális egészségműveltség; mentális betegség; mentális egészség; mentál higiéné
A dolgozatom, azért készül, hogy részletesen megvizsgáljam a BTK első éves hallgatóinak véleményét a mentális egészségről, különös tekintettel annak fontosságára, illetve arra, hogy mennyire ismerik és értik ezt a témát, mindezt pedig olyan adatokkal kívánom alátámasztani, amelyek bizonyítják, hogy a mentális egészség megőrzése kiemelkedően fontos. Mentális jólétünk megőrzése által nemcsak a mentális zavarok kialakulása vagy súlyosbodása előzhető meg, hanem akár egy öngyilkosság is. Mindezek mellett hangsúlyozni szeretném azt is, hogy mennyire lényeges az a tudás, amely révén felismerhető, ha valakinek segítségre van szüksége, hiszen a megfelelő időben érkező támogatás kulcsfontosságú lehet a súlyosabb problémák elkerülése érdekében, különösen egy olyan társadalmi közegben, mint Magyarország, ahol a mentális egészség és a mentális betegségek témaköre sokszor még mindig tabunak számít, és ez az elzárkózás akadályozhatja az érintetteket abban, hogy megfelelő időben kérjenek segítséget. Dolgozatom során végig járom a mentális egészségműveltség dimenzióit, és azt, hogy ezen tudások mennyire ismertek BTK-s hallgatók körében.
Remélem dolgozatom segítségével a mind a hallgatók mind a diákok átfogóbb ismereteket szereznek a mentálhigiénéről és annak jelentőségéről, hogy ezzel hozzájáruljak a téma körüli tudatosság növeléséhez és a segítségkéréshez kapcsolódó társadalmi akadályok lebontásához. Valamint több ember megismeri a mentális egészségműveltség terminusát.



